CELEX: 32005R0093
Language: lt
Date: 2005-01-19 00:00:00
Title: 2005 m. sausio 19 d. Komisijos reglamentas (EB) Nr. 93/2005, iš dalies pakeičiantis Europos Parlamento ir Tarybos reglamentą (EB) Nr. 1774/2002 dėl žuvų kilmės gyvūninių šalutinių produktų perdirbimo ir gyvūninių šalutinių produktų vežimo komercinių dokumentųTekstas svarbus EEE

21.1.2005   
            
            
               LT
            
            
               Europos Sąjungos oficialusis leidinys
            
            
               L 19/34
            
         
      KOMISIJOS REGLAMENTAS (EB) Nr. 93/2005
   2005 m. sausio 19 d.
   iš dalies pakeičiantis Europos Parlamento ir Tarybos reglamentą (EB) Nr. 1774/2002 dėl žuvų kilmės gyvūninių šalutinių produktų perdirbimo ir gyvūninių šalutinių produktų vežimo komercinių dokumentų
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2002 m. spalio 3 d. Europos Parlamento ir Tarybos reglamentą (EB) Nr. 1774/2002, nustatantį sveikatos taisykles gyvūninės kilmės šalutiniams produktams, neskirtiems vartoti žmonėms (1), ypač į jo 32 straipsnio 1 dalį,
   kadangi:
   
               (1)
            
            
               Reglamentu (EB) Nr. 1774/2002 V priedo III skyriuje išvardyti gyvūninės kilmės šalutinių produktų perdirbimo metodai. Tame skyriuje numatytas žuvų kilmės gyvūninių šalutinių produktų perdirbimo 6 metodas, tačiau nenurodyti perdirbimo parametrai.
            
         
               (2)
            
            
               Mokslinis patikros komitetas paskelbė daug nuomonių dėl gyvūninių, įskaitant žuvų, šalutinių produktų saugos. Pasak tų nuomonių, vartojant žuvų kilmės gyvūninius šalutinius produktus, užkrečiamųjų spongiforminių encefalopatijų (TSE) pasireiškimo rizika nėra didelė.
            
         
               (3)
            
            
               2003 m. vasario 26 d. vykusiame Gyvūnų sveikatos ir gyvūnų gerovės mokslinio komiteto posėdyje buvo patvirtinta ataskaita dėl žuvų šalutinių produktų akvakultūroje vartojimo.
            
         
               (4)
            
            
               Atsižvelgiant į tas nuomones ir ataskaitas, reikėtų nustatyti žuvų kilmės gyvūninių šalutinių produktų perdirbimo reikalavimus.
            
         
               (5)
            
            
               Reikėtų nustatyti medžiagų, turinčių didelį ar mažą patogenų, išskyrus bakterijų sporų, skaičių, skirtingus perdirbimo metodus.
            
         
               (6)
            
            
               Reglamento (EB) Nr. 1774/2002 II priedo III skyrius numato komercinį dokumentą, lydintį vežamus gyvūninės kilmės šalutinius produktus ir perdirbtus produktus. Reikėtų nustatyti to komercinio dokumento pavyzdį.
            
         
               (7)
            
            
               Todėl Reglamentą (EB) Nr. 1774/2002 reikėtų atitinkamai iš dalies pakeisti.
            
         
               (8)
            
            
               Šiame reglamente numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 1774/2002 II ir V priedai iš dalies pakeičiami pagal šio reglamento priedą.
   2 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   Jis taikomas nuo 2005 m. sausio 1 d.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2005 m. sausio 19 d.
      
         
            Komisijos vardu
         
         Markos KYPRIANOU
         
         
            Komisijos narys
         
      
   
   
      (1)  OL L 273, 2002 10 10, p. 1. Reglamentas su paskutiniais pakeitimais, padarytais Komisijos reglamentu (EB) Nr. 668/2004 (OL L 112, 2004 4 19, p. 1).
   
      PRIEDAS
      Reglamento (EB) Nr. 1774/2002 II ir V priedai iš dalies pakeičiami taip:
      
                  1)
               
               
                  V priedo III skyriuje 6 metodas pakeičiamas taip:
                  „6 Metodas
                  Tik trečiai kategorijai priskiriamiems žuvų kilmės gyvūniniams šalutiniams produktams
                  Susmulkinimas
                  
                              1.
                           
                           
                              Gyvūninės kilmės šalutiniai produktai turi būti susmulkinami bent iki:
                              
                                          a)
                                       
                                       
                                          50 milimetrų, kai termiškai apdorojami pagal 2 straipsnio dalies a punktą, arba
                                       
                                    
                                          b)
                                       
                                       
                                          30 milimetrų, kai termiškai apdorojami pagal 2 straipsnio dalies b punktą.
                                       
                                    Paskiau jie turi būti sumaišomi su skruzdžių rūgštimi, kad pH sumažėtų iki 4,0 ir liktų toks ar mažesnis. Mišinys turi būti saugomas bent 24 valandas iki paskesnio apdorojimo.
                           
                        Laikas ir temperatūra
                  
                              2.
                           
                           
                              Po susmulkinimo mišinį reikia kaitinti:
                              
                                          a)
                                       
                                       
                                          bent 60 minučių, vidaus temperatūrai esant mažiausiai 90 °C, arba
                                       
                                    
                                          b)
                                       
                                       
                                          bent 60 minučių, vidaus temperatūrai esant mažiausiai 70 °C.
                                       
                                    Kai naudojama nepertraukiamo šiluminio srauto sistema, produkto perpumpavimas į šilumokaitį turi būti kontroliuojamas mechaniniu būdu valdomomis priemonėmis, ribojančiomis jo slinkimą taip, kad terminio apdorojimo operacija truktų pakankamą laiką ir produktas būtų apdorotas pakankamoje temperatūroje.“.
                           
                        
            
                  2)
               
               
                  II priede prie X skyriaus pridedamas šis skyrius:
                  „X SKYRIUS
                  Komercinis dokumentas
                  
                              1.
                           
                           
                              Toliau pateikiamas komercinis dokumentas lydi vežamus gyvūninės kilmės šalutinius produktus ir perdirbtus produktus. Tačiau valstybės narės gali priimti sprendimą dėl skirtingo komercinio dokumento, lydinčio gyvūninės kilmės šalutinius produktus ir perdirbtus produktus, vežamus toje pačioje valstybėje narėje.
                           
                        
                              2.
                           
                           
                              Kai dalyvauja daugiau nei vienas vežėjas, tai kiekvienas vežėjas privalo užpildyti komercinio dokumento 7 punkte nurodytą deklaraciją, laikomą komercinio dokumento dalimi.
                           
                        GYVŪNINĖS KILMĖS ŠALUTINIŲ PRODUKTŲ IR PERDIRBTŲ PRODUKTŲ VEŽIMO EUROPOS BENDRIJOJE KOMERCINIO DOKUMENTO PAVYZDYS
                  Pastabos
                  
                              a)
                           
                           
                              Komerciniai dokumentai užpildomi pagal šiame priede pateiktą pavyzdį. Juose eilės tvarka, kaip nurodyta tame pavyzdyje, pateikiami patvirtinimai, reikalingi vežti gyvūninės kilmės šalutinius produktus ir iš jų gautus perdirbtus produktus.
                           
                        
                              b)
                           
                           
                              Jis užpildomas ES kilmės arba tam tikrais atvejais paskyrimo valstybės narės viena iš oficialiai vartojamų kalbų. Tačiau jis taip pat gali būti užpildomas ir kitomis ES vartojamomis kalbomis, jei jį lydi oficialus vertimas arba iš anksto dėl to susitarta su paskyrimo valstybės narės kompetentinga institucija.
                           
                        
                              c)
                           
                           
                              Komercinis dokumentas parengiamas trimis egzemplioriais (originalas ir dvi kopijos). Originalas privalo lydėti krovinį iki galutinės paskyrimo vietos. Gavėjas privalo jį saugoti. Dokumento parengėjas privalo saugoti vieną, o vežėjas kitą dokumento kopiją.
                           
                        
                              d)
                           
                           
                              Kiekvienas komercinis dokumentas užpildomas abiejose vieno lapo pusėse arba esant daugiau teksto, jis užpildomas tokia forma, kad visi puslapiai sudaro vientisą ir nedalomą visumą.
                           
                        
                              e)
                           
                           
                              Jei krovinyje esančių prekių identifikavimo sumetimais prie dokumento pridedami papildomi lapai, jie taip pat laikomi dokumento originalo dalimi, atsakingam asmeniui pasirašius kiekvieną lapą atskirai.
                           
                        
                              f)
                           
                           
                              Kai dokumentą, įskaitant prie jo pridedamus e punkte nurodytus lapus, sudaro daugiau nei vienas lapas, kiekvienas lapas numeruojamas lapo apačioje, o viršuje nurodant kompetentingo asmens pasirašyto dokumento identifikavimo kodą.
                           
                        
                              g)
                           
                           
                              Dokumento originalą užpildo ir pasirašo atsakingas asmuo. Taip darydamas, atsakingas asmuo užtikrina, kad paisoma dokumentų tvarkymo principų, kaip nustatyta Reglamento (EB) Nr. 1774/2002 II priedo III skyriuje. Komerciniame dokumente privaloma nurodyti:
                              
                                          —
                                       
                                       
                                          medžiagos paėmimo iš patalpų datą,
                                       
                                    
                                          —
                                       
                                       
                                          medžiagos aprašymą, įskaitant medžiagos identifikavimą, gyvūnų, iš kurių gautos 3 kategorijos medžiagos ir iš pastarųjų gauti perdirbti produktai pašarinėms medžiagoms, rūšį ir jei reikia, gyvūno ausies įsagos numerį,
                                       
                                    
                                          —
                                       
                                       
                                          medžiagos kiekį,
                                       
                                    
                                          —
                                       
                                       
                                          medžiagos kilmės vietą,
                                       
                                    
                                          —
                                       
                                       
                                          vežėjo pavadinimą ir adresą,
                                       
                                    
                                          —
                                       
                                       
                                          gavėjo pavadinimą ir adresą ir jei reikia, jo patvirtinimo numerį ir
                                       
                                    
                                          —
                                       
                                       
                                          jei reikia, kilmės įmonės patvirtinimo numerį ir apdorojimo pobūdį ir metodus.
                                       
                                    
                        
                              h)
                           
                           
                              Atsakingo asmens parašo spalva turi skirtis nuo spausdinio spalvos.
                           
                        
                              i)
                           
                           
                              Komercinis dokumentas saugomas mažiausiai dvejus metus pateikimo kompetentingai institucijai tikslu, aprašams, nurodytiems Reglamento (EB) Nr. 1774/2002 9 straipsnyje, patikrinti.